ROMANIA

JUDETUL CLUJ

**CONSILIUL JUDETEAN**

**H O T Ă R Â R E A N R. 96**

**din 17 mai 2006**

**privind mandatarea Preşedintelui Consiliului Judeţean să decidă şi să se exprime**

**în numele şi pentru Consiliul Judeţean Cluj cu privire la exercitarea dreptului de preempţiune conferit acestuia în temeiul prevederilor Legii nr. 422 /2001 privind**

**protejarea monumentelor istorice, cu modificările şi completările ulterioare**

Consiliul Judeţean Cluj

In vederea mandatarii Preşedintelui Consiliului Judeţean Cluj să decidă şi să se exprime în numele şi pentru Consiliul Judeţean Cluj cu privire la exercitarea dreptului de preempţiune conferit acestuia în temeiul prevederilor Legii nr. 422/2001 privind protejarea monumentelor istorice, cu modificările şi completările ulterioare,

Tinand cont de prevederile:

- art. 104 alin.1 lit.f) din Legea nr. 215/2001;

- art. 12 alin 1 si 2 din Legea nr. 213/1998 privind proprietatea publica si regimul juridic al acesteia;

- art.4 din Legea nr.422/2001 privind protejarea monumentelor istorice, cu completarile si modificarile ulterioare

Fiind îndeplinite prevederile art. 45, art. 46 coroborate cu cele ale art. 110, respectiv ale art. 109(11) din Legea administraţiei publice locale nr. 215/2001, cu modificările şi completările ulterioare;

In temeiul drepturilor conferite de art. 109 din Legea administratiei publice locale nr. 215/2001, cu modificarile si completariele ulterioare,

**h o t ă r ă ş t e:**

**Art.1.** Se mandatează Preşedintele Consiliului Judeţean Cluj să decidă şi să se exprime în numele şi pentru Consiliul Judeţean Cluj cu privire la exercitarea dreptului de preempţiune conferit acestuia în temeiul prevederilor Legii nr. 422/2001 privind protejarea monumentelor istorice, cu modificările şi completările ulterioare.

**Art. 2.** Semestrial, preşedintele va prezenta Consiliului judeţean o informare cu privire la imobilele pentru care s-a solicitat exercitarea dreptului de preempţiune.

**Art. 3.** Cu punerea in aplicare si ducerea la indeplinire a prezentei hotarari se incredinteaza Presedintele Consiliului Judetean Cluj prin Directia Generala de Administrare Publica si Juridica.

**PRESEDINTE, Contrasemnează:**

**SECRETAR GENERAL, Marius-Petre Nicoară**

**Măriuca Pop**