ROMÂNIA

JUDEŢUL CLUJ

**CONSILIUL JUDEŢEAN**

**HOTĂRÂREA NR. 88**

**din 27 aprilie 2006**

**privind aprobarea Actului aditional nr. 2 la Acordul aprobat prin Hotararea**

**Consiliului Judetean Cluj nr. 185 din 18 noiembrie 2004 cu privire la stabilirea unor masuri necesare in vederea repartizarii locuintelor pentru tineri, destinate inchirierii, pentru Cartierul Rezidential "Cetatea Fetei" din comuna Floresti, Judetul Cluj**

Consiliul Judeţean Cluj,

În vederea aprobarii Actului aditional nr.2 la Acordul aprobat prin Hotararea Consiliului Judetean Cluj nr.185/2004 cu privire la stabilirea unor masuri necesare in vederea repartizarii locuintelor pentru tineri, destinate inchirierii, pentru Cartierul Rezidential "Cetatea Fetei" din comuna Floresti, judetul Cluj,

Ţinând cont de prevederile:

* art. 5, 10, 104 alin. 2, din Legea 215/2001;
* Legea nr. 152/1998 privind infiintarea Agentiei Nationale pentru Locuinte;
* Normele metodologice pentru punerea in aplicare a prevederilor Legii nr.152/1998 privind infiintarea Agentiei Nationale pentru Locuinte, aprobate prin H.G nr. 962/2001, modificate si completate prin H.G. nr. 60/2004 si H.G. nr.816/2005.

· · Fiind îndeplinite prevederile art. 45 din Legea nr. 215/2001

În temeiul drepturilor conferite de art. 109 din Legea administraţiei publice locale nr. 215/2001, cu modificarile si completarile ulterioare

**h o t ă r ă ş t e:**

**Art. 1.** Se aproba Actul aditional nr.2 la conventia (acord), incheiata in data de 07.12.2004, intre Consiliul Judetean Cluj si Consiliul Local Floresti, privind unele masuri pentru repartizarea in regim de inchiriere a unitatilor locative pentru tinerii sub 35 de ani, din cartierul Cetatea Fetei, act aditional ce constituie **anexă** la prezenta hotarare, parte integranta din aceasta.

**Art. 2.** Cu ducerea la îndeplinire si punerea in aplicare a prevederilor prezentei hotărâri se încredinţează Presedintele Consiliului Judetean Cluj prin Directia Generala de Administratie Publica si Juridica.

**Art. 3.** Prezenta hotarare se comunica Directiei Generale de Administratie Publica si Juridica si Primarului Comunei Floresti.

**PREŞEDINTE, Contrasemnează:**

**Marius-Petre Nicoară SECRETAR GENERAL,**

**Măriuca Pop**

**Anexa**

la Hotararea nr. 88 / 2006

**CONSILIUL JUDETEAN CLUJ CONSILIUL LOCAL FLORESTI**

Nr. 4418/17.04.2006 Nr. 353/04.04.2006

**ACT ADITIONAL NR. 2**

**LA ACORDUL INCHEIAT IN 07.12.2004**

**privind unele masuri pentru repartizarea in regim de inchiriere a unitatilor locative construite prin A.N.L. in cartierul rezidential "CETATEA FETEI"- Floresti**

**I. Partile actului aditional**

**CONSILIUL JUDETEAN CLUJ -** cu sediul in mun. Cluj - Napoca, B-dul 21 Decembrie 1989 nr. 58, jud. Cluj, reprezentat legel prin dl. Marius Nicoara, in calitate de presedinte si

**CONSILIUL LOCAL FLORESTI** - cu sediul in com. Floresti, str. A. Iancu, nr. 170; reprezentat legal prin dl. Vancea Ioachim, in calitate de primar,

**II. Obiectul actului aditional:**

**Art.1** - La Cap.I, dupa art.1.2. se introduce art.1.2.1. cu urmatorul cuprins :

« Art.1.2.1. - In cazul unitatilor locative care devin libere pe parcursul derularii contractelor de inchiriere, acestea urmeaza a fi repartizate de catre Consiliul Judetean Cluj, pe cota lui si de Consiliul Local Floresti, pe cota lui, în baza listelor de repartizare initiale, aprobate de catre fiecare autoritate in parte ».

**Art.2** - Art.1.3.5., Teza a II-a, din Actul aditional nr.1, aprobat prin Hotararea Consiliului Judetean nr.56/2005, va avea urmatorul cuprins :

« Cererile de repartizare a unei locuinte pentru tineri, depuse dupa expirarea termenului de 30 de zile de la adoptarea hotararilor de consiliu judetean, respectiv consiliu local, de aprobare a actului aditional nr.1 vor fi luate in considerare pentru urmatoarele ansambluri de locuinte ce se vor construi spre a fi date in chirie catre tineri ».

**Art.3** - (articol nou introdus, in acordul initial) :

« Alin.(1) - Cele doua autoritati recunosc si stabilesc posibilitatea repartizarii unui apartament de 2 camere pentru familiile care ocupa in prezent apartamente cu o camera, dar care intrunesc conditiile de repartizare a unui apartament cu 2 camere (nastere, infiere copii etc) ;

Alin.(2) - In caz de concurs intre un beneficiar de locuinta cu o camera si o persoana care nu a beneficiat de locuinta la repartizarea initiala, dar care are indreptatirea de a beneficia ca urmare a vacantarii locuintelor, pentru a determina repartizarea apartamentului cu 2 camere se va recurge la criteriile de repartizare stabilite initial. »

**CONSILIUL JUDETEAN CLUJ CONSILIUL LOCAL FLORESTI**

**PRESEDINTE, PRIMAR,**

**Marius-Petre Nicoară Ioachim Vancea**