ROMANIA

JUDEŢUL CLUJ

**CONSILIUL JUDETEAN**

**HOTĂRÂREA NR. 25**

**din 22 februarie 2006**

**privind stabilirea taxelor aferente activităţilor desfăşurate de Serviciul de Evidenţă a Persoanelor din cadrul Direcţiei Judeţene de Evidenţă a Persoanelor pe anul 2006**

Consiliul Judeţean Cluj,

În vederea stabilirii taxelor aferente activităţilor desfăşurate de Serviciul de Evidenţă a Persoanelor din cadrul Direcţiei Judeţene de Evidenţă a Persoanelor pe anul 2006;

Având în vedere:

- Legea nr.571/2003 privind Codul Fiscal,cu modificările şi completările ulterioare

- Art.23 din Ordonanţa de Urgenţă a Guvernului nr.45/2003 privind finanţele publice

locale,aprobată prin Legea nr. 108 din 07 aprilie 2004;

- Legea nr.500/2003 privind finanţele publice;

- Legea nr.348/2004 privind denominarea monedei naţionale,cu modificările şi

completările ulterioare;

- Hotărârea nr.113/1997 privind conţinutul ,actualizarea şi valorificarea datelor din

Registrul permanent de evidenţă a populaţiei;

- Hotărârea nr.387/2005 privind aprobarea bazei de calcul pentru stabilirea taxelor

privind furnizarea datelor din Registrul permanent de evidenţă a populaţiei.

- Legea 677/2001 pentru protecţia persoanelor cu privire la prelucrarea datelor şi

libera circulaţie a acestor date;

- Ordonanţa Guvernului nr.16/2006 ce modifică şi completează Ordonanţa Guvernului

nr.84/2001 privind înfiinţarea,organizarea şi funcţionarea serviciilor publice comunitare de evidenţă a persoanelor;

- Art.104 litera e din Legea nr.215/2001 privind administraţia publică locală;

În temeiul drepturilor conferite prin art. 109 din Legea administraţiei publice locale nr. 215/2001,

cu modificările şi completările ulterioare,

**h o t ă r ă ş t e:**

**Art. 1.** Se aprobă încasarea de către Direcţia Judeţeană de Evidenţă a Persoanelor Cluj

a următoarelor taxe aferente activităţilor desfăşurate de Serviciul de Evidenţă a Persoanelor :

- taxă contravaloare carte de identitate = 7 lei;

- taxă privind furnizarea datelor din Registrul permanent de evidenţă a persoanelor = 1 leu /persoană

verificată;

- taxă privind furnizarea datelor din Registrul permanent de evidenţă a persoanelor = 6,5 lei/oră (în sistem informatic).

**Art. 2.** Taxele instituite la articolul 1 se încasează de către Direcţia Judeţeană de Evidenţă

Persoanelor Cluj, constituindu-se drept venituri ale acesteia.

**Art. 3.** Se exceptează de la plata taxei prevăzute la art.1, furnizarea unor date solicitate în

scopul exercitarii atribuţiilor legale de către:

- instituţiile publice cu atribuţii în domeniul apărării, ordinii publice, securităţii

naţionale şi justiţiei;

- instituţiile publice cu atribuţii în domeniul realizării creanţelor bugetare prin

modalităţiile de executare silită prevăzute de lege;

- casele de asigurări de sănătate judeţene, casa de asigurări de sănătate a apărării

Ordinii Publice, Siguranţei naţionale a Autorităţii Judecătoreşti şi Casa Asigurărilor de Sănătate a Ministerului Transporturilor, Construcţiilor şi Turismului;

- Ministerul Finanţelor Publice şi structurile subordonate acestuia, în scopul urmăririi

impozitului pe venit datorat de persoanele fizice;

- instituţiile cu atribuţii în domeniul protecţiei drepturilor copilului şi al asistenţei şi

ocrotirii sociale a bătrânilor;

- alte persoane juridice, în condiţiile prevăzute de lege.

**Art. 4.** Cu ducerea la îndeplinire şi punerea în aplicare a prevederilor prezentei hotărâri se încredinţează preşedintele Consiliului Judeţean Cluj prin Direcţia Judeţenă de Evidenţă a Persoanelor Cluj.

**Art. 5.** Prezenta hotărâre se comunică la:

- Direcţia Generală a Finanţelor Publice Cluj;

- Trezoreria Cluj;

- Direcţia Generală Economică;

- Direcţia Judeţeană de Evidenţă a Persoanelor Cluj.

**Contrasemnează:**

**PRESEDINTE, SECRETAR GENERAL,**

**Marius-Petre Nicoară** **Măriuca Pop**