ROMÂNIA

JUDEŢUL CLUJ

**CONSILIUL JUDEŢEAN**

**HOTĂRÂREA Nr. 55**

**din 29 martie 2006**

**privind aprobarea Bugetului de venituri şi cheltuieli pe anul 2006 al**

**S.C. Compania de Apă SOMEŞ S.A. Cluj**

Consiliul Judeţean Cluj;

În vederea aprobării Bugetului de venituri şi cheltuieli pe anul 2006 al S.C. Compania de Apă SOMEŞ S.A;

Ţinând cont de prevederile:

- Ordonanţei de urgenţă nr. 45/2003 privind finanţele publice locale, aprobată prin

Legea nr. 108/2004;

- Legii bugetului de stat pe anul 2006 nr. 379 /2005;

- Ordinului nr. 616/2000 al Ministrului Finanţelor pentru aprobarea Normelor

metodologice privind întocmirea bugetului de venituri şi cheltuieli de către agenţii economici;

Fiind îndeplinite prevederile art. 45 din Legea nr. 215/2001;

În temeiul drepturilor conferite prin art. 109 din Legea administraţiei publice locale nr. 215/2001, cu modificările şi completările ulterioare,

**h o t ă r ă ş t e:**

**Art. 1**. Se aprobă Bugetul de venituri şi cheltuieli pe anul 2006 al Companiei de Apă SOMEŞ S.A. Cluj, conform **anexei** care face parte integrantă din prezenta hotărâre.

**Art. 2**. Cu punerea în aplicare şi ducerea la îndeplinire a prevederilor prezentei hotărâri se încredinţează preşedintele Consiliului Judeţean Cluj prin S.C. Compania de Apă SOMEŞ S.A. Cluj.

**Art. 3.** Prezenta hotărâre se comunică S.C. Compania de Apă SOMEŞ S.A. Cluj şi Direcţiei Generale Economice.

**PREŞEDINTE,**

**Marius-Petre Nicoară**

**Contrasemnează:**

**SECRETAR GENERAL,**

**Măriuca Pop**