ROMÂNIA

JUDEŢUL CLUJ

**CONSILIUL JUDEŢEAN**

**HOTĂRÂREA Nr. 79**

**din 27 aprilie 2006**

**privind aprobarea bilanţului contabil pe anul 2005 al Regiei Autonome de Administrare**

**a Domeniului Public şi Privat al judeţului Cluj**

Consiliul Judeţean Cluj,

În vederea aprobării Bilanţului contabil pe anul 2005 al Regiei Autonome de Administrare a Domeniului Public şi Privat al Judeţului Cluj,

Ţinând cont de prevederile:

- Ordonanţei de Urgenţă nr. 45/2003 privind finanţele publice locale, aprobată prin Legea nr. 108/2004;

- Legii contabilităţii nr.82/1991 republicată, cu modificările şi completările ulterioare;

- Ordinului nr. 1752/2005 al Ministrului Finanţelor Publice pentru aprobarea reglementărilor contabile conforme cu directivele europene;

- Ordonanţei Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regii;

- Ordinului nr. 95/2006 al Ministrului Finanţelor Publice pentru aprobarea normelor metodologice privind închiderea conturilor contabile, întocmirea şi depunerea situaţiilor financiare la 31 decembrie 2005;

Fiind îndeplinite prevederile art. 45 din Legea nr. 215/2001;

În temeiul drepturilor conferite de art. 109 din Legea nr. 215/2001 privind administraţia publică locală, cu modificările şi completările ulterioare,

**h o t ă r ă ş t e:**

**Art. 1.** Se aprobă Bilanţul contabil pe anul 2005 al Regiei Autonome de Administrare a Domeniului Public şi Privat al judeţului Cluj conform **anexei** care face parte integrantă din prezenta hotărâre.

**Art. 2.** Se aprobă repartizarea profitului net după cum urmează:

- 50% la CJC 89.312 lei

- 40% fond de dezvoltare regie 71.450 lei

- 10% participare la profit 17.862 lei

**Art. 3.** Cu ducerea la îndeplinire şi punerea în aplicare a prezentei hotărâri se încredinţează preşedintele Consiliului Judeţean prin Regia Autonomă de Administrare a Domeniului Public şi Privat a Judeţului Cluj.

**Art. 4.** Prezenta hotărâre se comunică Regiei Autonome de Administrare a Domeniului Public şi Privat al judeţului Cluj şi Direcţiei Generale Economice.

**Contrasemnează:**

**PREŞEDINTE, SECRETAR GENERAL,**

**Marius-Petre Nicoară Măriuca Pop**