R O M Â N I A

JUDEŢUL CLUJ

**CONSILIUL JUDEŢEAN**

**HOTĂRÂREA NR. 24**

**din 22 februarie 2006**

**privind stabilirea preţurilor medii ale principalelor produsele agricole, ce urmează a fi avute în vedere la stabilirea venitului brut din arendă pentru anul 2006**

Consiliul Judeţean Cluj,

În vederea stabilirii preţurilor medii ale principalelor produse agricole ce urmează a fi avute în vedere la stabilirea venitului brut din arendă pentru anul 2006;

Văzând propunerile Direcţiei pentru Agricultură şi Dezvoltare Rurală Cluj cu privire la preţurile medii realizate în anul 2005 la principalele produse agricole, pe baza cărora urmează a se calcula veniturile realizate din arendă în anul 2006, trimise nouă prin actul nr. 1384 din 30.01.2006.

Ţinând cont de prevederile:

- art. 62 din Legea nr. 571/2003 privind codul fiscal, cu modificările şi completările ulterioare;

- art. 104 alin. 2 din Legea administraţiei publice locale nr. 215/2001;

În temeiul drepturilor conferite prin art. 109 din Legea administraţiei publice locale nr. 215/2001, cu modificările şi completările ulterioare,

**h o t ă r ă ş t e:**

**Art. 1.** La propunerea Direcţiei pentru Agricultură şi Dezvoltare Rurală Cluj, se stabilesc preţurile medii ale principalelor produse agricole ce urmează a fi avute în vedere la stabilirea venitului brut din arendă, pentru anul 2006, astfel:

- Grâu + secară + triticale - 0,31 lei RON/kg

- Orz de toamnă - 0,28 lei RON/kg

- Ovăz de primăvară - 0,29 lei RON/kg

- Orzoaică de primăvară - 0,27 lei RON/kg

- Porumb boabe - 0,24 lei RON/kg

- Floarea-soarelui - 0,53 lei RON/kg

- Soia boabe - 0,55 lei RON/kg

- Fasole boabe - 2,85 lei RON/kg

- Mazăre boabe - 6,75 lei RON/kg

- Rapiţă pentru ulei - 5,80 lei RON/kg

- Muştar boabe pentru consum - 0,84 lei RON/kg

- Sfeclă de zahăr - 0,12 lei RON/kg

- Tutun - 4,20 lei RON/kg

- Cartofi timpurii şi de vară - 1,50 lei RON/kg

- Cartofi de toamnă - 0,72 lei RON/kg

- Legume de câmp - 0,64 lei RON/kg

- Mere - 1,30 lei RON/kg

- Pere - 1,40 lei RON/kg

- Cireşe şi vişine - 1,95 lei RON/kg

- Struguri de vin - 1,36 lei RON/kg

**Art. 2.** Prezenta hotărâre va fi comunicată Direcţiei Generale Judeţene a Finanţelor Publice Cluj, respectiv Direcţiei pentru Agricultură şi Dezvoltare Rurală Cluj.

**Art. 3.** Cu ducerea la îndeplinire şi punerea în aplicare a prevederilor prezentei hotărâri se încredinţează preşedintele Consiliului Judeţean Cluj prin Direcţia Generală de Administraţie Publică şi Juridică.

**PREŞEDINTE, Contrasemnează:**

**SECRETAR GENERAL,**

**Marius-Petre Nicoară Măriuca Pop**