ROMÂNIA

JUDEŢUL CLUJ

**CONSILIUL JUDEŢEAN**

**H O T Ă R Â R E A N R. 9**

**din 19 ianuarie 2006**

**privind schimbarea temporară a regimului juridic al unui teren aparţinând domeniului public al judeţului Cluj, situat în Cluj-Napoca str. Tăietura Turcului f.n, în vederea realizarii lucrărilor de stabilizare a terenului**

Consiliul Judeţean Cluj,

În vederea transmiterii unui teren in suprafaţă de 8,5 ha situat in Cluj-Napoca str. Tăietura Turcului f.n din administrarea Muzeului Etnografic al Transilvaniei în administrarea temporară S.C. Tetarom S.A. Cluj-Napoca în vederea realizării lucrărilor de stabilizare a terenului;

Tinand cont de prevederile:

* art.10, 104 alin 1 lit. f, g) art.125 din Legea nr. 215/2001, a administraţiei publice locale
* art.10 alin.2, art. 12 alin. 2 din Legea nr. 213/1998 privind proprietatea publică si regimul juridic al acesteia;
* H.G. nr.969/2002 privind atestarea domeniului public al judeţului Cluj, precum şi al municipiilor, oraşelor şi comunelor din judeţul Cluj, cu excepţia municipiului Cluj-Napoca;

Fiind îndeplinite cerinţele art. 45 din Legea nr. 215/2001;

În temeiul drepturilor conferite de art. 109 din Legea administratiei publice locale nr. 215/2001, cu completarile si modificarile ulterioare;

**h o t ă r ă ş t e:**

**Art. 1** Se aprobă transmiterea temporară a unui teren în suprafaţă de 8,5 ha aparţinând domeniului public al judeţului,situat în Cluj-Napoca, str.Taietura Turcului f.n identificat în CF 143122 Cluj în parcela cu nr.top.21043/1 din administrarea Muzeului Etnografic al Transilvaniei în administrarea SC Tetarom SA Cluj-Napoca în vederea realizării unor lucrări de stabilizare a terenului.

**Art. 2** Se aprobă trecerea temporară a terenului prevăzut la art. 1, din domeniul public în domeniul privat al judeţului în vederea finanţării şi realizării de către S.C. TETAROM S.A., în condiţiile legii, a lucrărilor de stabilizare a terenului.

**Art. 3** Predarea-preluarea terenului transmis potrivit art. 1 se face pe bază de protocol, încheiat între părţile interesate, în termen de 15 de zile de la data intrării în vigoare a prezentei hotărâri.

**Art. 4** Cu ducerea la indeplinire a prezentei hotarari se incredinteaza preşedintele Consiliului Judeţean Cluj prin Directia Generala de Administratie Publica si Juridica, Directia Generala Economica, Muzeul Etnografic al Transilvaniei si S.C. Tetarom S.A.

**PREŞEDINTE, Contrasemnează,**

**Marius-Petre Nicoară SECRETAR GENERAL,**

**Măriuca Pop**