ROMÂNIA

JUDEŢUL CLUJ

**CONSILIUL JUDEŢEAN**

**H O T Ă R Â R E A N R. 49**

**din 22 februarie 2006**

**privind modificarea punctului IV - Regia Autonomă a Drumurilor Judeţene- consiliul de administraţie - din anexa la Hotărârea nr. 150 adoptată de Consiliul Judeţean Cluj în şedinţa sa din 13 octombrie 2004 privind componenţa consiliilor de administraţie ale societăţilor comerciale şi regiilor autonome aflate sub autoritatea Consiliului Judeţean**

Consiliul Judeţean Cluj;

In vederea modificării punctului IV - Regia Autonomă a Drumurilor Judeţene- consiliul de administraţie - din anexa la Hotărârea nr. 150, adoptată de Consiliul Judeţean Cluj în şedinţa sa din 13 octombrie 2004, privind componenţa consiliilor de administraţie ale societăţilor comerciale şi regiilor autonome aflate sub autoritatea Consiliului Judeţean;

Ţinând cont de prevederile cuprinse in:

- Legea nr. 15/1990 privind reorganizarea unităţilor economice de stat ca regii autonome si societăţi comerciale;

- Legea nr. 31/1990 privind societăţile comerciale;

- Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei;

- Hotărârea Consiliului .Judeţean Cluj. nr. 150/13.10.2004 privind componenţa consiliilor de administraţie ale societăţilor comerciale si regiilor autonome aflate sub autoritatea Consiliului Judeţean Cluj, cu modificările şi completările ulterioare;

- art. 104 al. (1) lit. i). şi al. (2) din Legea nr. 215/2001 privind administraţia publică locală;

Fiind îndeplinite prevederile art. 45 din Legea nr.215/2001 privind administraţia publică locală;

În temeiul drepturilor conferite prin art. 109 din Legea administraţiei publice locale nr. 215/2001, cu modificările şi completările ulterioare,

**h o t ă r ă ş t e:**

**Art. 1.** Punctul IV. - Regia Autonomă a Drumurilor Judeţene. - consiliul de administraţie - din anexa la hotărârea nr.150 adoptată de Consiliul Judeţean Cluj, în şedinţa din 13 octombrie 2004, privind componenţa consiliilor de administraţie ale societăţilor comerciale şi regiilor autonome aflate sub autoritatea Consiliului Judeţean Cluj, se modifică în sensul numirii domnului Iuga Gavrilă în locul domnului Gheduţ Silviu.

**Art. 2**. Pe data intrării în vigoare a prezentei hotărâri, Hotărârea Consiliului Judeţean Cluj nr. 150/2004 se modifică în mod corespunzător.

**Art. 3**. Cu punerea în aplicare şi ducerea la îndeplinire a prevederilor prezentei hotărâri se încredinţează preşedintele Consiliului Judeţean Cluj prin Regia Autonomă a Drumurilor Judeţene.

**PREŞEDINTE, Contrasemnează,**

**SECRETAR GENERAL,**

**Marius-Petre Nicoară Măriuca Pop**