ROMÂNIA

JUDEŢUL CLUJ

**CONSILIUL JUDEŢEAN**

**H O T Ă R Â R E A N R. 87**

**din 27 aprilie 2006**

**privind schimbarea denumirii Şcolii Speciale de Arte şi Meserii Cluj-Napoca şi atribuirea denumirii de Şcoala de Arte şi Meserii „Samus” Cluj-Napoca**

Consiliul Judeţean Cluj,

În vederea schimbării denumirii Şcolii de Arte şi Meserii Cluj-Napoca şi atribuirii denumirii de „SAMUS”;

Ţînând cont de prevederile:

- O.G. nr. 63/2002, privind atribuirea sau schimbarea de denumiri, aprobată prin Legea nr. 48/2003

- Art. 104 lit. ”q” din Legea nr. 215/2001, a administraţiei publice locale

- Avizul Comisiei Judeţene de atribuire de denumiri din data de 11 aprilie 2006, înregistrat la Consiliul Judeţean Cluj cu nr.4463/18.04.2006;

- Adresa Şcolii Speciale de Arte şi Meserii înregistrată la Consiliul Judeţean Cluj nr.2089/23.02.2006

Fiind îndeplinite prevederile art. 45 din Legea nr. 215/2001;

În temeiul drepturilor conferite prin art. 109 din Legea administraţiei publice locale nr. 215/2001, cu modificările şi completările ulterioare,

**h o t ă r ă ş t e:**

**Art. 1.** Se aprobă schimbarea denumirii Şcolii Speciale de Arte şi Meserii Cluj-Napoca în Şcoala de Arte şi Meserii „Samus” Cluj-Napoca.

**Art. 2.** Cu punerea în aplicare şi ducerea la îndeplinire a prevederilor prezentei hotărâri se încredinţează Preşedintele Consiliului Judeţean Cluj prin Direcţia Generală de Administraţie Publică şi Juridică şi instituţia în cauză.

**Art. 3.**  Prezenta se comunică Şcolii Speciale de Arte şi Meserii Cluj-Napoca.

**PREŞEDINTE** **Contrasemnează:**

**Marius Petre Nicoară SECRETAR GENERAL,**

**Măriuca Pop**