ROMÂNIA

JUDEŢUL CLUJ

**CONSILIUL JUDEŢEAN**

**H O T Ă R Â R E A N R. 93**

**din 17 mai 2006**

**privind aprobarea Regulamentului şi a criteriilor de organizare şi desfăşurare a concursurilor**

**“Cea mai bine gospodărită comună din judeţ” şi**

**“Cea mai frumoasă şi bine întreţinută gospodărie din comună”**

Consiliul Judeţean Cluj,

În vederea creşterii rolului autonomiei locale în asigurarea şi valorificarea resurselor materiale şi umane, care să contribuie la o mai bună gospodărire a comunelor;

Văzând atribuţiile principale ale Consiliului Judeţean aşa cum sunt ele stabilite în art. 104 din Legea nr. 215/2001, precum şi Ordonanţa Guvernului României nr. 21/30.01.2002 privind gospodărirea localităţilor urbane şi rurale;

Fiind îndeplinite prevederile art. 45, art. 46 coroborate cu cele ale art. 110, respectiv ale art. 109(11) din Legea administraţiei publice locale nr. 215/2001, cu modificările şi completările ulterioare; În temeiul drepturilor conferite prin art. 109 din Legea administraţiei publice locale nr. 215/2001, cu modificările şi completările ulterioare

**h o t ă r ă ş t e :**

**Art. 1.** Se aprobă Regulamentul şi criteriile de organizare şi desfăşurare a concursurilor “Cea mai bine gospodărită comună din judeţ”şi “Cea mai frumoasă şi bine întreţinută gospodărie din comună**”**, precum şi modelul chestionarului, conform **anexelor 1** şi **2**.

**Art. 2.**  Anexele 1 şi 2 fac parte integrantă din prezenta hotărâre.

**Art. 3**. Cu ducerea la îndeplinire şi punerea în aplicare a prevederilor prezentei hotărâri se încredinţează preşedintele Consiliului Judeţean prin Comisia judeţeană pentru urmărirea şi evaluarea rezultatelor concursului şi Direcţia Generală de Administraţie Publică şi Juridică din cadrul aparatului propriu de specialitate al Consiliului Judeţean Cluj.

**PRESEDINTE, Contrasemnează:**

**SECRETAR GENERAL,**

**Marius-Petre Nicoară**

**Măriuca Pop**

ROMÂNIA **Anexa nr. 1**

JUDEŢUL CLUJla Hotărârea nr.93 /2006

**CONSILIUL JUDEŢEAN**

**R E G U L A M E N T**

**privind organizarea şi desfăşurarea ediţiei a IV - a a concursurilor**

**“CEA MAI BINE GOSPODĂRITĂ COMUNĂ DIN JUDEŢ” şi**

**“CEA MAI FRUMOASĂ ŞI BINE ÎNTREŢINUTĂ GOSPODĂRIE DIN COMUNĂ”**

**Art. 1** : În conformitate cu prevederile Legii administraţiei publice locale nr. 215/2001 şi a Ordonanţei Guvernului României nr. 21/2002 privind gospodărirea localităţilor urbane şi rurale, în perioada 1 iunie 2006 - 30 aprilie 2007, Consiliul Judeţean Cluj organizează a IV - a ediţie a concursurilor : “Cea mai bine gospodărită comună din judeţ” şi “Cea mai frumoasă şi bine întreţinută gospodărie din comună, prin care urmăreşte creşterea rolului autonomiei locale în asigurarea bunei gospodăriri a comunelor şi valorificarea deplină a iniţiativelor organizatorice şi a resurselor materiale de care dispun consiliile locale, serviciile publice, agenţii economici, precum şi cetăţenii din toate unităţile administrativ - teritoriale ale judeţului Cluj şi formarea unui comportament adecvat şi responsabil al tuturor persoanelor fizice şi juridice faţă de condiţia bunei gospodăriri, igienizări şi înfrumuseţări a localităţilor în care acestea îşi desfăşoară activitatea.

**Art. 2** : Etapele de desfăşurare a acestor concursuri sunt următoarele :

* 1 iulie 2006 - 31 martie 2007 : verificarea îndeplinirii criteriilor ce fac obiectul acestor concursuri;
* 1 - 15 aprilie 2007 : întocmirea clasamentelor;
* 16 - 20 aprilie 2007 : depunerea şi rezolvarea eventualelor contestaţii;
* 25 - 30 aprilie 2007 : definitivarea clasamentelor şi înmânarea premiilor;

**Art. 3** : Concursul “Cea mai bine gospodărită comună din judeţ” urmăreşte următoarele 10 criterii :

1. Întocmirea propriilor programe de bună gospodărire, igienizare şi înfrumuseţare a localităţilor componente ale comunei, cu obiective concrete, termene şi responsabilităţi, aprobate de consiliile locale, cu respectarea prevederilor O.G. nr. 21/2002, a O.G. nr. 195/2005 privind protecţia mediului şi a altor acte normative cu referire la acest domeniu - 10 puncte;
2. Organizarea şi funcţionarea rampelor de depozitare a reziduurilor menajere, amenajarea puţurilor seci (cimitire pentru animale moarte), împrejmuirea lor, organizarea colectării şi transportul acestora, amenajarea drumurilor de acces către acestea şi autorizarea lor - 10 puncte;
3. Consolidarea şi întreţinerea digurilor şi malurilor, protecţia albiilor şi cursurilor de apă, inclusiv amenajarea de reţele aducţiune apă, de fântâni şi a altor surse de apă potabilă în localităţi şi în păşuni, inclusiv întreţinerea corespunzătoare a acestora de către deţinători şi administraţia publică locală - 10 puncte;
4. Organizarea acţiunilor igienico-sanitare şi de înfrumuseţare a clădirilor, incintelor, curţilor, împrejmuirilor şi a zonelor verzi deţinute de instituţii publice, agenţi economici şi populaţie (evidenţă concretă) - 10 puncte;
5. Repararea şi întreţinerea drumurilor, a străzilor, a podurilor şi podeţelor, a şanţurilor, a locurilor de refugiu şi parcărilor din perimetrul de competenţă al primăriei şi consiliului local (evidenţă concretă) - 10 puncte;
6. amenajarea, conform hotărârilor consiliului local, a terenurilor de sport, terenurilor de joacă pentru copii, a pieţelor şi oboarelor şi a altor obiective de interes public - 10 puncte;
7. Valorificarea patrimoniului funciar al comunei - 10 puncte;
8. Modul de gospodărire a şcolilor (întreţinerea construcţiilor, starea spaţiilor exterioare şi a terenurilor existente, existenţa şi starea utilităţilor, existenţa şi starea punctelor sanitare, dotarea cu material didactic, echipamente şi tehnică de calcul) - 10 puncte
9. Întocmirea, aprobarea şi realizarea proiectelor comunitare - 10 puncte
10. Realizarea bugetului propriu al consiliului local - 10 puncte.

**Art. 4** : Pentru concursul “Cea mai frumoasă şi bine întreţinută gospodărie din comună” se vor lua în analiză următoarele criterii :

1. Modul de gospodărire, întreţinere şi dotare a locuinţei şi construcţiilor din incinta gospodăriei, inclusiv împrejmuirea şi igienizarea acestora, întreţinerea gardurilor şi faţadelor clădirilor şi a spaţiului verde între clădire şi domeniul public - 10 puncte;
2. Modul de întreţinere a şanţurilor, aleilor, a podurilor şi podeţelor din perimetrul gospodăriei luate în analiză - 10 puncte;
3. Participarea membrilor gospodăriei la activităţile edilitar-gospodăreşti organizate în decursul anului de către administraţia publică locală - 10 puncte;

**Art. 5** : Consiliul local al fiecărei comune înscrise la concurs va nominaliza, prin hotărîre, un număr de 3 gospodării ce vor intra în analiza Comisiei judeţene de organizare, urmărire şi evaluare a rezultatelor acestui concurs, cu condiţia ca acestea să fi achitat taxele şi impozitele datorate.

**Art. 6** : La concursul “Cea mai frumoasă şi bine întreţinută gospodărie din comună” nu vor putea participa primarii, viceprimarii, secretarii, consilierii locali şi personalul din cadrul aparatelor executive al consiliilor locale ale comunelor înscrise la concurs.

**Art. 7** : Consiliul Judeţean Cluj va transmite tuturor consiliilor locale din judeţ hotărârea, regulamentul de organizare şi desfăşurare a acestor concursuri, precum şi criteriile de analiză.

**Art. 8** : Înscrierea la aceste concursuri se va face pe baza unei cereri scrise, ce se va depune la Serviciul Coordonare, Informaţii şi Relaţii Publice al Consiliului Judeţean Cluj (camera 9), în perioada 1 - 30 iunie 2006.

**PREŞEDINTE, Contrasemnează:**

**SECRETAR GENERAL,**

**Marius- Petre Nicoară Măriuca Pop**

ROMÂNIA  **Anexa nr. 2**

JUDEŢUL CLUJ la Hotărârea nr. 93/2006

**CONSILIUL JUDEŢEAN**

***C H E S T I O N A R***

**privind rezultatele obţinute de comuna …………………………. în cadrul concursului**

**“Cea mai bine gospodărită comună din judeţ” şi**

“**Cea mai frumoasă şi bine întreţinută gospodărie din comună”**

**I. “Cea mai bine gospodărită comună din judeţ” :**

|  |  |  |  |
| --- | --- | --- | --- |
| Nr. crt. | **CRITERIUL DE EVALUARE** | PUNCTAJ MAXIM STABILIT | PUNCTAJ OBŢINUT |
| 1. | Întocmirea propriilor programe de bună gospodărire, igienizare şi înfrumuseţare a localităţilor componente ale comunei, cu obiective concrete, termene şi responsabilităţi, aprobate de consiliile locale, cu respectarea prevederilor O.G. nr. 21/2002, a O.G. nr. 195/2005 privind protecţia mediului şi a altor acte normative cu referire la acest domeniu; | 10 |  |
| 2. | Organizarea şi funcţionarea rampelor de depozitare a reziduurilor menajere, amenajarea puţurilor seci (cimitire pentru animale moarte), împrejmuirea lor, organizarea colectării şi transportul acestora, amenajarea drumurilor de acces către acestea şi autorizarea lor; | 10 |  |
| 3. | Consolidarea şi întreţinerea digurilor şi malurilor, protecţia albiilor şi cursurilor de apă, inclusiv amenajarea de reţele aducţiune apă, de fântâni şi a altor surse de apă potabilă în localităţi şi în păşuni, inclusiv întreţinerea corespunzătoare a acestora de către deţinători şi administraţia publică locală; | 10 |  |
| 4. | Organizarea acţiunilor igienico-sanitare şi de înfrumuseţare a clădirilor, incintelor, curţilor, împrejmuirilor şi a zonelor verzi deţinute de instituţii publice, agenţi economici şi populaţie (evidenţă concretă) | 10 |  |
| 5. | Repararea şi întreţinerea drumurilor, a străzilor, a podurilor şi podeţelor, a şanţurilor, a locurilor de refugiu şi parcărilor din perimetrul de competenţă al primăriei şi consiliului local (evidenţă concretă) | 10 |  |
| 6. | amenajarea, conform hotărârilor consiliului local, a terenurilor de sport, terenurilor de joacă pentru copii, a pieţelor şi oboarelor şi a altor obiective de interes public | 10 |  |
| 7. | Valorificarea patrimoniului funciar al comunei | 10 |  |
| 8. | Modul de gospodărire a şcolilor (întreţinerea construcţiilor, starea spaţiilor exterioare şi a terenurilor existente, existenţa şi starea utilităţilor, existenţa şi starea punctelor sanitare, dotarea cu material didactic, echipamente şi tehnică de calcul) | 10 |  |
| 9. | Întocmirea, aprobarea şi realizarea proiectelor comunitare | 10 |  |
| 10. | Realizarea bugetului propriu al consiliului local | 10 |  |
|  | **TOTAL** | **100** |  |

**II. “Cea mai frumoasă şi bine întreţinută gospodărie din comună” :**

|  |  |  |  |
| --- | --- | --- | --- |
| Nr. crt**.** | **CRITERIUL DE EVALUARE** | PUNCTAJ MAXIM STABILIT | PUNCTAJ OBŢINUT |
| 1. | Modul de gospodărire, întreţinere şi dotare a locuinţei şi construcţiilor din incinta gospodăriei, inclusiv împrejmuirea şi igienizarea acestora, întreţinerea gardurilor şi faţadelor clădirilor şi a spaţiului verde între clădire şi domeniul public | 10 |  |
| 2. | Modul de întreţinere a şanţurilor, aleilor, a podurilor şi podeţelor din perimetrul gospodăriei luate în analiză | 10 |  |
| 3. | Participarea membrilor gospodăriei la activităţile edilitar-gospodăreşti organizate în decursul anului de către administraţia publică locală | 10 |  |
|  | **TOTAL** | **30** |  |

**III. Observaţii ale comisiei :**

…………………………………………………………………………………………………….…………………………………………………………………………………………………………….

…………………………………………………………………………………………………………….

…………………………………………………………………………………………………………….

…………………………………………………………………………………………………………….

…………………………………………………………………………………………………………….

…………………………………………………………………………………………………………….

…………………………………………………………………………………………………………….

…………………………………………………………………………………………………………….

…………………………………………………………………………………………………………….

…………………………………………………………………………………………………………….

…………………………………………………………………………………………………………….

…………………………………………………………………………………………………………….

…………………………………………………………………………………………………………….

Data : ………………………… **Comisia :**

1.………………………………………

2. ………………………………………

3. ………………………………………

4. ………………………………………

5. ………………………………………

6. ………………………………………

7. ………………………………………

8. ………………………………………

9. ………………………………………