ROMANIA

JUDETUL CLUJ

**CONSILIUL JUDETEAN**

**HOTARAREA NR. 85**

**din 27 aprilie 2006**

**privind darea in folosinta gratuita catre Unitatea Militara 0701 Cluj-**

**Inspectoratul Judetean de Jandarmi a spatiului II al Cabanei Salvamont Baisoara,**

**proprietate publica a judetului Cluj**

Consiliul Judetean Cluj,

In vederea darii in folosinta gratuita catre Unitatea Militara 0701 Cluj- Inspectoratul Judetean de Jandarmi a spatiului II al Cabanei Salvamont Baisoara, proprietate publica a judetului Cluj,

Tinand cont de prevederile:

* art.126 din Legea 215/2001 a administratiei publice locale, cu modificarile si completarile ulterioare
* art.17 din Legea nr.213/1998 privind proprietatea publica si regimul juridic al acesteia
* Adresa nr.1398/2006 a Primăriei Băişoara;
* Fiind indeplinite cerintele art.45 din Legea nr.215/2001 a administratiei publice locale, cu modificarile si completarile ulterioare,

In temeiul drepturilor conferite de art.109 din Legea administratiei publice locale nr.215/2001, cu modificarile si completarile ulterioare

**h o t ă r ă ş t e:**

**Art. 1.** Se aproba darea in folosinta gratuita catre Unitatea Militara 0701 Cluj - Inspectoratul Judetean de Jandarmi a spatiului II al Cabanei Salvamont Baisoara, proprietate publica a judetului Cluj.

**Art. 2.** Se imputerniceste presedintele Consiliului Judetean Cluj, d-l Marius Petre Nicoara, sa semneze, in numele comodantului, contractul de comodat din **anexa nr.1** care constituie parte integranta a prezentei hotarari.

**Art. 3.** Predarea-primirea spatiului II al Cabanei Salvamont Baisoara se va face pe baza unui protocol care se va incheia in termen de 30 de zile de la data la care prezenta hotarare produce efecte juridice.

**Art. 4.** Cu ducerea la indeplinire a prezentei hotarari se incredinteaza Presedintele Consiliului Judetean Cluj prin Directia Generala Economica, Directia Generala de Administratie Publica si Juridica si Regia Autonoma a Domeniului Public si Privat al Judetului Cluj.

**Art. 5.** Prezenta hotarare se comunica urmatorilor : Directia Generala Economica, Directia Generala de Administratie Publica si Juridica, Regia Autonoma a Domeniului Public si Privat al Judetului Cluj, Unitatea Militara 0701 Cluj- Inspectoratul Judetean de Jandarmi, Institutia Prefectului Judetului Cluj.

**PRESEDINTE,**

**Marius-Petre Nicoară**

**Contrasemnează:**

**SECRETAR GENERAL**

**Măriuca Pop**

**Anexa nr.1**

la Hotărârea nr.85/2006

**Contract de comodat**

încheiat azi \_\_\_\_\_\_\_\_\_\_\_\_\_\_

**I. Părţile contractante**

I.1. Judeţul Cluj cu sediul în Cluj-Napoca, B-dul 21 Decembrie 1989 nr. 58, cod fiscal 4288110 reprezentat prin ***Marius-Petre NICOARĂ***-preşedinte, în calitate de comodant **şi**

I.2. Unitatea Militară 0701 Cluj-Inspectoratul de Jandarmi Judeţean cu sediul în Cluj-Napoca reprezentată prin general de brigadă, dr. ing. ***Aurel LITAN,*** in calitate de comodatar

convin să încheie prezentul contract de comodat.

**II. Obiectul contractului**

II.1.Comodantul dă comodatarului spre folosinţă gratuită, pe baza de proces verbal de predare-primire, spaţiul II al Cabanei Salvamont Băişoara.

**III. Obligaţiile părţilor**

III.1. Obligaţiile comodatarului sunt următoarele :

- să conserve bunurile ;

- să folosească bunurile conform destinaţiei lor, întocmai ca un bun proprietar ;

- să suporte toate cheltuielile ocazionate de folosinţa spaţiului ( curent electric, apă, combustibili etc.);

- să restituie reprezentantului comodantului bunurile care fac obiectul prezentului contract, la termenul stabilit prin contract, în bună stare , întocmai aşa cum sunt acestea evidenţiate în procesul verbal de predare-primire

III.2. Obligaţiile comodantului sunt următoarele :

- să nu-l împiedice pe comodatar să folosească bunurile care fac obiectul prezentului contract pe întreaga durată pentru care contractul îşi produce efectele.

**IV. Durata contractului**

IV.1. Prezentul contract de comodat se încheie pe termen de un an cu posibilitatea prelungirii prin act adiţional.

IV.2. Predarea, respectiv primirea bunurilor va avea loc pe baza de proces verbal, la data de \_\_\_\_\_\_\_\_\_\_\_\_\_\_, dată de la care începe să curgă termenul de la pct. IV.1.

**V. Încetarea contractului**

V.1. Prezentul contract încetează de plin drept fără nici o altă formalitate prealabilă şi fără intervenţia instanţelor judecătoreşti în cazul în care una dintre părţi :

- nu îşi execută vreuna dintre obligaţiile din prezentul contract. În acest caz, prezentul contract încetează în termen de 14 zile de la data primirii notificării prin care i s-a adus la cunoştinţă că nu şi-a executat ori îşi execută în mod necorespunzător oricare dintre obligaţiile cei revin, afară dacă partea în culpă şi-a îndeplinit între timp integral şi corespunzător obligaţia care îi revenea.

- cesionează drepturile şi obligaţiile sale prevăzute de prezentul contract fără acordul celeilalte părţi ;

V.2. Prezentul contract încetează

- la împlinirea termenului de la pct. IV.1. :

- prin acordul părţilor in acest sens

V.3. Partea care invocă o cauză de încetare a prevederilor prezentului contract o va notifica celeilalte părţi prin scrisoare recomandată cu confirmare de primire cu cel puţin 14 de zile înainte de data la care încetarea urmează să-şi producă efectele.

V.4. Încetarea prezentului contract nu exonerează părţile de obligaţiile deja scadente care incumbă părţilor contractante.

**VI. Cazul fortuit sau de forţă majoră**

VI.1.Nici una dintre părţile contractante nu răspunde de neexecutarea totala sau partiala sau de executarea necorespunzătoare a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majora. Forţa majoră se constată de o autoritate competentă. Executarea contractului se suspenda în perioada de acţiune a forţei majore.

VI.2. Partea care invocă forţa majoră este obligată să notifice celeilalte părţi, în termen de 5 zile, evenimentul şi să ia toate măsurile posibile în vederea limitării consecinţelor lui.

VI.3. Dacă în termen de 5 zile, de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract fără ca vreuna dintre ele să pretindă daune-interese.

**VII. Clauze finale**

VII.1. Prezentul contract cuprinde 3 pagini şi s-a încheiat în 2 (două) exemplare originale cu aceeaşi forţă probantă, câte unul pentru fiecare parte contractantă.

COMODANT, comodatar,

Judetul Cluj prin Unitatea Militara 0701 Cluj - Inspectoratul

Judetean de Jandarmi prin

Marius-Petre NICOARĂ Aurel LITAN