R O M Â N I A

JUDEŢUL CLUJ

**CONSILIUL JUDEŢEAN**

**H O T Ă R Â R E A N R. ­­­­­­­­­­­­­­­­­­41**

**din ­­­­­­­­­­­­­­­­22 februarie 2006**

**privind aprobarea parteneriatului între Consiliul Judeţean Cluj şi**

**Fundaţia CIVITAS pentru Societatea Civilă în vederea participării la licitaţia de proiecte „Fondul Europa - Program de micro-proiecte" şi cofinanţarea proiectului**

**„ProEuropa"**

Consiliul Judeţean Cluj;

În vederea aprobării parteneriatului între Consiliul Judeţean Cluj şi fundaţia CIVITAS pentru Societatea Civilă şi participarea la licitaţia de proiecte „Fondul Europa - Program de micro-proiecte", respectiv cofinanţarea proiectului **„**ProEuropa"

Ţinând seama de prevederile:

 Programului Fondul Europa;

 Proiectului „ProEuropa";

 art. 104 alin. 1 lit. e) şi alin. 2 din Legea nr. 215/2001, cu modificările şi completarile ulterioare;

 O.U.G. 45/2003 privind finanţele publice locale;

Fiind îndeplinite prevederile art. 45 din Legea nr. 215/2001;

În temeiul drepturilor conferite prin art. 109 din Legea administraţiei publice locale nr. 215/2001, cu modificările şi completările ulterioare,

**h o t ă r ă ş t e:**

**Art. 1**.Se aprobă parteneriatul între Consiliul Judeţean Cluj în calitate de beneficiar şi Fundaţia CIVITAS pentru Societatea Civilă, în calitate de partener, pentru implementarea proiectului **„ProEuropa".**

**Art. 2.** În cazul finanţării proiectului, se aprobă participarea Consiliului Judeţean Cluj la cofinanţarea proiectului sus-menţionat cu suma de 10.960 Euro (echivalentul în lei).

**Art. 3.** Se aprobă suportarea din bugetul Consiliului Judeţean Cluj a cheltuielilor neeligibile ale proiectului în valoare de 2.200 Euro (echivalentul în lei).

**Art. 4.** Cu ducerea la îndeplinire a prevederilor prezentei hotărâri se încredinţează preşedintele Consiliului Judeţean Cluj prin Direcţia Generală Economică şi Serviciul Integrare Europeană.

**PREŞEDINTE, Contrasemnează,**

**Marius-Petre Nicoară SECRETAR GENERAL**

**Măriuca Pop**