ROMÂNIA

JUDEŢUL CLUJ

**CONSILIUL JUDEŢEAN**

**HOTĂRÂREA NR 81**

**din 27 aprilie 2006**

**cu privire la numirea domnului ION-MAXIM DANCIU în funcţia de redactor-şef**

**al Revistei „Tribuna” Cluj-Napoca, începând cu 27 aprilie 2006**

Consiliul Judeţean Cluj

În vederea numirii în funcţia de redactor-şef al Revistei „Tribuna” Cluj-Napoca, a domnului ION-MAXIM DANCIU.

Ţînând cont de prevederile:

- H.G. nr. 281/1993 cu privire la salarizarea personalului din unităţile bugetare

- Legii nr. 154/1998 privind sistemul de stabilire a salariilor de bază în sectorul bugetar.

- H.G nr. 125/1999 privind aprobarea Metodologiei pentru stabilirea normelor de evaluare a performanţelor profesionale individuale pentru instituţiile publice de cultură.

- O.G nr. 26/2005 privind managementul instituţiilor publice de cultură

- H.G. nr. 87/2006 privind aprobarea modelului constractului de management pentru instituţiile publice de cultură.

- O.G. nr. 3/2006 privind creşterile salariale ce se acordă în anul 2006, potrivit O.U.G nr.24/2000 personalului bugetar.

- Art. 31 din Legea nr. 53/2003 - Codul Muncii

- Art. 104 lit.”h” din Legea nr. 215/2001 a administraţiei publice locale.

- Fiind îndeplinite prevederile art. 45 din Legea nr 215/2001.

- În temeiul drepturilor conferite de art. 109 din Legea Administraţiei Publice Locale nr 215/2001, cu modificările şi completările ulterioare;

**h o t ă r ă ş t e:**

**Art. 1.** Începând cu data de 27 aprilie 2006, domnul ION-MAXIM DANCIU se numeşte în funcţia de redactor-şef al Revistei „Tribuna” Cluj-Napoca, pe o perioadă de trei ani, cu o perioadă de probă de 90 de zile calendaristice.

**Art. 2.** Cu ducerea la îndeplinire şi punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcţia Generală Economică, Direcţia Generală de Administraţie Publică şi Juridică şi Revista „ Tribuna” Cluj-Napoca.

**PREŞEDINTE, Contrasemnează:**

**Marius-Petre Nicoară SECRETAR GENERAL, Măriuca Pop**