R O M Â N I A

JUDEŢUL CLUJ

**CONSILIUL JUDEŢEAN**

**H o t ă r â r e a nr. 61**

**din 29 martie 2006**

**privind suplimentarea sumelor defalcate din TVA , pe seama bugetului propriu al Consiliului Judeţean, la capitolul 68.02"Asigurări şi asistenţă socială"pentru Direcţia Generală de Asistenţă Socială şi Protecţia Copilului , transpunerea cheltuielilor Direcţiei Judeţene de Evidenţă a Persoanelor stabilite pentru anul 2006 ca şi „Transferuri între unităţi ale administraţiei publice"şi nominalizarea la capitolul 66.02"Sănătate"de fonduri pentru Spitalul Clinic de Pneumoftiziologie Leon Daniello Cluj-Napoca**

Consiliul Judeţean Cluj,

In vederea suplimentarii sumelor defalcate din TVA, pe seama bugetului propriu al Judeţului Cluj la capitolul 68.02"Asigurări şi asistenţă socială"pentru Direcţia Generală de Asistenţă Socială şi Protecţia Copilului , transpunerea cheltuielilor Direcţiei Judeţene de Evidenţă a Persoanelor stabilite pentru anul 2006 ca şi „Transferuri între unităţi ale administraţiei publice"şi nominalizarea la capitolul 66.02"Sănătate"de fonduri pentru Spitalul Clinic de Pneumoftiziologie Leon Daniello Cluj-Napoca ;

Ţinând seama de prevederile :

- Legea nr. 379/2005 privind bugetul de stat pe 2006 ;

- O.U. nr.45/2003 privind finanţele publice locale, cu modificările şi completarile

ulterioare;

- Legea nr.215/2001 privind administraţia publică locală;

- H.G.nr.183/2006 privind alocarea unor sume din Fondul de rezervă bugetară la

dispoziţia Guvernului , prevăzut în bugetul de stat pe anul 2006,pentru unele consilii judeţene şi pentru Consiliul Local al Sectorului 2 al Municipiului Bucureşti;

- Ordinul M.F. nr.1954/2005 pentru aprobarea clasificaţiei indicatorilor privind finanţele publice şi regularizarea alimentărilor prin „Transferuri între unităţi ale administraţiei publice"cod 51.01.01 la 31.03.2006.

- H.C.J.C nr.28/22.02.2006 privind aprobarea programului de investiţii publice pe

anul 2006 şi nominalizarea sumelor cuprinse în bugetul propriu la cap.66.02 "Sănătate" şi cele din cota de 22% din impozitul pe venit pentru programul de sănătate ;

Fiind îndeplinite prevederile art. 45 din Legea nr. 215/2001;

În temeiul drepturilor conferite prin art. 109 din Legea nr. 215/2001 privind administraţia publică locală, cu modificările şi completările ulterioare;

**h o t ă r ă ş t e :**

**Art. 1.** Se aprobă suplimentarea bugetului propriu de venituri şi cheltuieli al Consiliului Judeţean Cluj pe anul 2006 atât la venituri cât şi la cheltuieli cu suma de 579 mii lei Ron conform **anexei** care face parte integrantă din prezenta hotărâre.

**Art. 2.** Se aprobatranspunerea cheltuielilor Direcţiei Judeţene de Evidenţă a Persoanelor stabilite pentru anul 2006 ca şi „Transferuri între unităţi ale administraţiei publice" conform Ordinului M.F. nr.1954/2005

**Art. 3.** Se aprobă nominalizarea sumei de 10 mii lei în completarea sumelor repartizate prin Hotărârea Consiliului Judeţean nr.28/22.02.2006 pentru Spitalul Clinic de Pneumoftiziologie Leon Danillo Cluj-Napoca .

**Art. 4.** Cu ducerea la îndeplinire şi punerea în aplicare a prevederilor prezentei hotărâri se încredinţează preşedintele Consiliului Judeţean prin Direcţia Generală Economică, Direcţia Generală de Asistenţă Socială şi Protecţia Copilului, Direcţia Judeţeană de Evidenţă a Persoanelor şiSpitalul Clinic de Pneumoftiziologie Leon Daniello.

**PREŞEDINTE, Contrasemnează:**

**SECRETAR GENERAL,**

**Marius-Petre Nicoară Măriuca Pop**