R O M Â N I A

JUDEŢUL CLUJ

**CONSILIUL JUDEŢEAN**

**H O T Ă R Â R E A N R. 98**

**din 17 mai 2006**

**privind înfiinţarea Registrului de evidenţă a datoriei publice**

Consiliul Judeţean Cluj,

In vederea înfiinţarii Registrului de evidenţă a datoriei publice locale

Ţinând seama de prevederile:

- art. 58 din Ordonanţa de Urgenţă nr. 45/2003 privind finanţele publice locale, aprobată prin Legea nr. 108/2004;

- art. 104 alin.1 lit.e) din Legea nr.215/2001 a administratiei publice locale;

- Legii nr. 313/2004 a datoriei publice ;

- Hotărârii Guvernului nr. 2415/2004 pentru aprobarea Normelor metodologice de aplicare a Legii nr.313/2004;

Fiind îndeplinite prevederile art. 45, art. 46 coroborate cu cele ale art. 110, respectiv ale art. 109(11) din Legea administraţiei publice locale nr. 215/2001, cu modificările şi completările ulterioare;

În temeiul drepturilor conferite prin art. 109 din Legea administraţiei publice locale nr. 215/2001, cu modificările şi completările ulterioare;

**h o t ă r ă ş t e:**

**Art. 1.** Se aprobă înfiinţarea Registrului de evidenţă a datoriei publice locale.

**Art. 2.** Se aprobă numirea d-nei Viorica Fălcuşan - Şef Serviciu Financiar Contabil, cu conducerea şi gestionarea evidenţei datoriei publice locale şi d-na Silvia Ţentean - inspector în cadrul aceluiaşi serviciu ca înlocuitor.

**Art. 3.** Cu ducerea la îndeplinire şi punerea în aplicare a prevederilor prezentei hotărâri se încredinţează preşedintele Consiliului Judeţean prin Direcţia Generală Economică şi functionarii publici numiti la art.2.

**PREŞEDINTE, Contrasemnează:**

**SECRETAR GENERAL,**

**Marius-Petre Nicoară**

**Măriuca Pop**