R O M Â N I A

JUDEŢUL CLUJ

**CONSILIUL JUDEŢEAN**

**H O T Ă R Â R E A Nr. 58**

**din 29 martie 2006**

**privind ajustarea tarifelor suplimentare la serviciul de canalizare - epurare ape uzate prestat pentru agenţii economici poluatori, solicitate de SC. Compania de Apă Someş SA.**

Consiliul Judeţean Cluj,

În vederea ajustării tarifelor suplimentare la serviciul de canalizare-epurare ape uzate prestat pentru agenţii economici poluatori, solicitate de SC Compania de Apă Someş SA.

Ţinând seama de prevederile:

-Ordonanţei de Guvern nr. 32 din 30 ianuarie 2002 privind organizarea şi funcţionarea serviciilor publice de alimentare cu apă şi canalizare, aprobată prin Legea nr.634/2002 cu completările şi modificările ulterioare, art. 32 alin.(1) lit.„e”,

-Avizul nr. 930/02 03 2006 al ANRSC,

-Hotarârea Guvernului nr.1591/2002 pentru aprobarea Regulamentului cadru de organizare şi funcţionare a serviciilor publice de alimentare cu apă şi canalizare-Anexa nr. 3 la Regulamentul cadru -„Procedura de stabilire, ajustare sau modificare a preţurilor şi tarifelor pentru serviciile publice de alimentare cu apă şi de canalizare”,

-Ordonanţa Guvernului nr.10/2002 pentru ratificarea Memorandumului de finanţare convenit cu Comisia Europeană, aprobată prin Legea nr. 185/2002.

Ţinând cont de prevederile art. 104 alin(2) din Legea nr. 215/2001 privind administraţia publică locală cu modificările şi completările ulterioare;

Fiind îndeplinite prevederile art. 45 din Legea nr. 215/2001;

În temeiul prevederilor art. 109 din Legea nr. 215/2001 privind administraţia publică locală cu modificările şi completările ulterioare;

**h o t ă r ă ş t e:**

**Art. 1.** Se aprobă, începând cu data de 1 aprilie 2006, ajustarea tarifului suplimentar la serviciul de canalizare - epurare ape uzate prestat pentru agenţii economici poluatori solicitate SC Compania de Apă Someş SA astfel:

|  |  |
| --- | --- |
|  | Tarif Pentru agenţii economici poluatori monitorizaţi Lei / mc. |
| Canalizare - epurare ape uzate pentru agenţii economici poluatori din grupa I de risc.\* | 0.16 |
| Canalizare - epurare ape uzate pentru agenţii economici poluatori din grupa II de risc.\* | 0.30 |

\*)Grupa I de risc- apele uzate prezintă încărcări organice, pH, MTS (materii totale în suspensie), grăsimi şi azot amoniacal (NH4+)

Grupa II de risc- apele uzate prezintă încărcări cu poluanţi toxici, fenoli, metale, cianuri şi sulfuri, pH, MTS, substanţe petroliere, detergenţi.

Tarifele la canalizare - epurare ape uzate pentru agenţii economici poluatori monitorizati nu conţin TVA.

**Art. 2.**  Pentru agenţii economici poluatori tariful de canalizare - epurare se va determina prin însumarea tarifului de canalizare - epurare aprobat, în vigoare, cu tariful suplimentar, menţionat mai sus, potrivit grupei de risc.

**Art. 3.** Cu punerea în aplicare şi ducerea la îndeplinire a prevederilor prezentei hotărâri se încredinţează preşedintele Consiliului Judeţean prin Direcţia Generală Economică şi SC. Compania de Apă Someş SA.

**Contrasemnează,**

**PREŞEDINTE, SECRETAR GENERAL,**

**Marius-Petre Nicoară Măriuca Pop**