ROMANIA

JUDETUL CLUJ

**CONSILIUL JUDETEAN**

**HOTĂRÂREA NR. 94**

**din 17 mai 2006**

**privind trecerea din administrarea Spitalului Clinic Judetean Cluj in administrarea**

**Directiei Generale de Asistenta Sociala si Protectia Copilului Cluj a unui spaţiu**

**ce aparţine domeniului public al judetului Cluj**

Consiliul Judetean Cluj,

In vederea trecerii din administrarea Spitalului Clinic Judetean Cluj in administrarea Directiei Generale de Asistenta Sociala si Protectia Copilului Cluj a unui spaţiu ce apartine domeniului public al judetului Cluj

Tinand cont de prevederile:

* art. 104 alin.1 lit.f) din Legea nr. 215/2001,
* art. 12 alin 1 si 2 din Legea nr. 213/1998 privind proprietatea publica si regimul juridic al acesteia;
* O.G. nr. 70/2002 privind administrarea unitatilor sanitare publice de interes judetean, cu modificarile si completarile ulterioare,
* H.C.J. nr.208/2004 privind infiintarea Directiei Generale de Asistenta Sociala si Protectia Copilului Cluj

· Fiind îndeplinite prevederile art. 45, art. 46 coroborate cu cele ale art. 110, respectiv ale art. 109(11) din Legea administraţiei publice locale nr. 215/2001, cu modificările şi completările ulterioare;

In temeiul drepturilor conferite de art. 109 din Legea administratiei publice locale nr. 215/2001, cu modificarile si completariele ulterioare,

**h o t ă r ă ş t e:**

**Art. 1.** Se aproba trecerea din administrarea Spitalul Clinic Judetean Cluj in administrarea Directiei Generale de Asistenta Sociala si Protectia Copilului Cluj a spaţiului ce apartine domeniul public al judetului Cluj, situat în municipiul Cluj-Napoca, str. Padin nr. 20.

**Art. 2.** Predarea - primirea bunurilor de la art 1 se face pe baza de protocol incheiat intre Spitalul Clinic Judetean Cluj si Directia Generala de Asistenta Sociala si Protectia Copilului in 20 de zile de la adoptarea prezentei hotarari.

**Art. 3.** Cu punerea in aplicare si ducerea la indeplinire a prezentei hotarari se incredinteaza Presedintele Consiliului Judetean Cluj prin Directia Generala de Administrare Publica si Juridica, Regia Autonoma de Administrare a Domeniului Public si Privat al Judetului Cluj, Spitalul Clinic Judetean Cluj si Directia Generala de Asistenta Sociala si Protectia Copilului Cluj.

**PREŞEDINTE, Contrasemnează:**

**SECRETAR GENERAL,**

**Marius-Petre Nicoară**

**Măriuca Pop**