R O M Â N I A

JUDEŢUL CLUJ

**CONSILIUL JUDEŢEAN**

**H O T Ă R Â R E A N R. ­­­­­­­­­­­­­­­­­­ 48**

**din 22 februarie 2006**

**privind aprobarea parteneriatului între Colegiul Naţional „Emil Racoviţă” Cluj-Napoca şi** **Consiliul Judeţean Cluj în vederea participării la licitaţia de proiecte „Fondul Europa - Program de micro-proiecte” şi cofinanţarea proiectului**

**„Centru pentru informarea europeană a elevilor şi tinerilor”**

**Consiliul Judeţean Cluj;**

În vederea aprobării parteneriatului între **Colegiul Naţional „Emil Racoviţă” Cluj-Napoca şi** **Consiliul Judeţean Cluj** şi participarea la licitaţia de proiecte „Fondul Europa - Program de micro-proiecte”, respectiv cofinanţarea proiectului **„Centru pentru informarea europeană a elevilor şi tinerilor”;**

Ţinând seama de prevederile:

 Programului Fondul Europa;

 Proiectului **„Centru pentru informarea europeană a elevilor şi tinerilor”**;

 art. 104 alin. 1 lit. e) şi alin. 2 din Legea nr. 215/2001, cu modificările şi completarile ulterioare;

 O.U.G. 45/2003 privind finanţele publice locale;

Fiind îndeplinite prevederile art. 45 din Legea nr. 215/2001;

In temeiul drepturilor conferite prin art. 109 din Legea administraţiei publice locale nr. 215/2001, cu modificările şi completările ulterioare,

**h o t ă r ă ş t e:**

**Art. 1**.Se aprobă parteneriatul între **Colegiul Naţional „Emil Racoviţă” Cluj-Napoca** în calitate de beneficiar**,** şi **Consiliul Judeţean Cluj** în calitate de partener, pentru implementarea proiectului **„Centru pentru informarea europeană a elevilor şi tinerilor”.**

**Art. 2.** În cazul finanţării proiectului, se aprobă participarea Consiliului Judeţean Cluj la cofinanţarea proiectului sus-menţionat cu suma de 10.000 Euro (echivalentul în lei).

**Art. 3.** Cu ducerea la îndeplinire a prevederilor prezentei hotărâri se încredinţează preşedintele Consiliului Judeţean prin Direcţia Generală Economică şi Serviciul Integrare Europeană.

**PREŞEDINTE, Contrasemnează,**

**Marius-Petre Nicoară SECRETAR GENERAL**

**Măriuca Pop**